Document ID: /roh_data/filtered/fineweb-2-filterrobots_roh.jsonl.gz/55999

Ils onns 1990 han uffants che faschevan termagls scuvert la tauna e chattà ossa. Ils onns 1991 fin il 1995 è la tauna vegnida perscrutada dal Servetsch archeologic grischun. Ils resultats da quels stgavaments èn dentant vegnids rimnads e valitads da nov da spezialists da las universitads da Berna e Basilea e publitgadas ussa en in cudesch.
Chattà en la tauna han ins passa 13’000 tocs dad ossa dad animals e dapli che 650 munaidas. Tranter il terz e tschintgavel tschientaner suenter Cristus, vegnivan celebrads rituals religius en la tauna. Tranter il 5avel ed il 10avel tschientaner è la tauna ed il conturn davant la tauna vegnì duvrà sco santeri. Set fossas davant la tauna èn vegnidas examinadas.